जागरण संवाददाता, जालंधर : नगर निगम के खजाने में पहुंची जीएसटी की किश्त निगम के मुलाजिमों को पूरा वेतन नहीं दिला सकी। निगम के अकाउंट्स के मुताबिक बतौर जीएसटी निगम को इस महीने अब तक केवल दो करोड़ 76 लाख रुपये ही मिले हैं। हालाकि, निगम के खजाने में करीब साढ़े तीन करोड़ रुपये पहले से मौजूद होने के कारण मंगलवार को मुलाजिमों को वेतन जारी कर दिया गया, लेकिन इसमें सभी को वेतन नहीं मिल पाया और जिन्हें मिला उन्हें भी पूरा नहीं मिला।